XIII Riigikogu

**XIII Riigikogu** oli Riigikogu 13. koosseis, mille valis Eesti kodanikkond 2015. aasta Riigikogu valimistel 1. märtsil 2015. XIII Riigikogu kogunes avaistungile 30. märtsil 2015. Riigikogu esimeheks valiti Eiki Nestor (SDE), aseesimeesteks Helir-Valdor Seeder (IRL) ja Jüri Ratas (Keskerakond). Seoses Jüri Ratase asumisega Eesti Vabariigi peaministriks toimusid 5. detsembril 2016 Riigikogu aseesimeeste valimised. Esimeseks aseesimeheks valiti 50 häälega Enn Eesmaa (Keskerakond) ning teiseks aseesimeheks 43 häälega Taavi Rõivas (Reformierakond). 22. märtsil 2018 toimunud Riigikogu juhatuse valimiste kohaselt oli Riigikogu esimees Eiki Nestor, esimene aseesimees Enn Eesmaa ning teine aseesimees Kalle Laanet.

XIII Riigikokku kandideeris 872 inimest. 10 erakonna üles seatud nimekirjades kandideeris 859 inimest ja 13 inimest kandideeris üksikkandidaadina.

Riigikokku saamiseks Riigikogu valimise seadusega ettenähtud viie protsendi künnise ületas kuus erakonda – Eesti Reformierakond, Eesti Keskerakond, Sotsiaaldemokraatlik Erakond, Isamaa ja Res Publica Liit, Eesti Vabaerakond ja Eesti Konservatiivne Rahvaerakond.

Valimised võitis Eesti Reformierakond, kes sai 158 971 häält (27,7%) ning 30 kohta Riigikogus, kuid ainsana eelmise koosseisu parteidest parandas oma tulemust Eesti Keskerakond, saades +1,5% rohkem hääli (24,8%) ja 1 koha rohkem (27 kohta) kui eelmistel valimistel.

Künnist ei ületanud Erakond Eestimaa Rohelised, Eesti Iseseisvuspartei, Rahva Ühtsuse Erakond ja Eestimaa Ühendatud Vasakpartei.

## [[2015. aasta Riigikogu valimised|2015. aasta Riigikogu valimiste]] tulemused

## Valituks osutunud XIII Riigikogu liikmed

Valimiskünnise ületas 6 erakonda, ükski üksikkandidaat Riigikokku ei pääsenud.

### Eesti Reformierakond
Eesti Reformierakonna nimekirjast valiti Riigikokku 30 liiget:
Taavi Rõivas, 
Urmas Paet, 
Toomas Kivimägi,
Jürgen Ligi,
Urmas Kruuse, 
Ants Laaneots,
Keit Pentus-Rosimannus, 
Kristen Michal, 
Anne Sulling,
Urve Tiidus, 
Maris Lauri, 
Hanno Pevkur,
Heidy Purga, 
Valdo Randpere, 
Yoko Alender,
Madis Milling, 
Arto Aas, 
Kalle Laanet,
Liina Kersna, 
Aivar Sõerd, 
Igor Gräzin,
Kalle Palling, 
Laine Randjärv, 
Urmas Klaas,
Jüri Jaanson, 
Lauri Luik, 
Deniss Boroditš,
Johannes Kert, 
Terje Trei, 
Martin Kukk.

### Eesti Keskerakond
Eesti Keskerakonna nimekirjast valiti Riigikokku 27 liiget:
Edgar Savisaar, Jüri Ratas, Rein Ratas, Marika Tuus-Laul, Aadu Must, Viktor Vassiljev, Martin Repinski, Kersti Sarapuu, Kalev Kallo, Yana Toom, Kadri Simson, Heimar Lenk, Siret Kotka, Olga Ivanova, Erki Savisaar, Vladimir Velman, Valeri Korb, Toomas Vitsut, Mihhail Kõlvart, Mihhail Stalnuhhin, Mailis Reps, Enn Eesmaa, Mihhail Korb, Tarmo Tamm, Märt Sults, Priit Toobal, Lauri Laasi. Seoses Edgar Savisaare haigestumisega jäi üks koht Keskerakonna fraktsioonis esialgu täitmata.

### Sotsiaaldemokraatlik Erakond
Sotsiaaldemokraatliku Erakonna nimekirjast valiti Riigikokku 15 liiget:
Sven Mikser, Helmen Kütt, Mihkel Raud, Kalvi Kõva, Urve Palo, Rainer Vakra, Eiki Nestor, Jevgeni Ossinovski, Heljo Pikhof, Indrek Saar, Ivari Padar, Andres Anvelt, Tanel Talve, Hannes Hanso, Jaanus Marrandi.

### Isamaa ja Res Publica Liit
Isamaa ja Res Publica Liidu nimekirjast valiti Riigikokku 14 liiget:
Juhan Parts, Marko Mihkelson, Margus Tsahkna, Aivar Kokk, Viktoria Ladõnskaja, Urmas Reinsalu, Marko Pomerants, Andres Metsoja, Priit Sibul, Maire Aunaste, Helir-Valdor Seeder, Ken-Marti Vaher, Raivo Aeg, Jaak Aaviksoo.

### Eesti Vabaerakond
Eesti Vabaerakonna nimekirjast valiti Riigikokku 8 liiget:
Artur Talvik, Krista Aru, Jüri Adams, Andres Herkel, Andres Ammas, Monika Haukanõmm, Ain Lutsepp, Külliki Kübarsepp.

### Eesti Konservatiivne Rahvaerakond
Eesti Konservatiivse Rahvaerakonna nimekirjast valiti Riigikokku 7 liiget:
Mart Helme, Jaak Madison, Arno Sild, Henn Põlluaas, Uno Kaskpeit, Martin Helme, Raivo Põldaru.

## Muudatused Riigikogu koosseisus ja fraktsioonide koosseisus
*27. märts 2015 otsustas Vabariigi Valimiskomisjoni koosolek Urmas Klaasi, Mihhail Kõlvarti, Yana Toomi ja Urmas Paeti tagasiastumisavalduste alusel, et Urmas Klaasi asemel asub Riigikogu liikmeks Remo Holsmer, Mihhail Kõlvarti asemel Andrei Novikov, Yana Toomi asemel Dmitri Dmitrijev ja Urmas Paeti asemel Eerik-Niiles Kross.
*9. aprillist 2015 said Riigikogu juhatuse otsusega Riigikogu liikmeteks järgmised ametisse astunud valitsuse liikmete (Arto Aas, Urmas Kruuse, Jürgen Ligi, Kristen Michal, Sven Mikser, Urve Palo, Keit Pentus-Rosimannus, Hanno Pevkur, Marko Pomerants, Urmas Reinsalu, Taavi Rõivas, Indrek Saar, Margus Tsahkna) volituste peatumisega nende nimetamise tõttu Vabariigi Valitsuse liikmeteks asendusliikmed Ivi Eenmaa, Mati Raidma, Kristjan Kõljalg, Vilja Savisaar-Toomast, Hardi Volmer, Marianne Mikko, Imre Sooäär, Meelis Mälberg, Einar Vallbaum, Mart Nutt, Andre Sepp, Mark Soosaar ja Kalle Muuli.
*27. aprillist 2015 sai seoses Kalev Kallo tagasiastumisega Riigikogu liikmeks Jaanus Karilaid.
*16. juulist 2015 taastusid Keit Pentus-Rosimannuse Riigikogu liikme volitused, kuna ta vabastati Vabariigi Valitsuse liikme kohustustest. Pentus-Rosimannuse asendusliikme Ivi Eenmaa volitused lõppesid 15. juulil.
*6. augustist 2015 sai seoses Edgar Savisaare tagasiastumisega Riigikogu liikmeks Peeter Ernits. Ta andis ametivande 17. augustil.
*1. septembrist 2015 sai seoses Jaak Aaviksoo valimisega Tallinna Tehnikaülikooli rektoriks ning seoses Riigikogu liikme Sven Sesteri volituste peatumisega tema nimetamise tõttu Vabariigi Valitsuse liikmeks 8. aprillil 2015 uueks Riigikogu liikmeks asendusliikmena Siim Valmar Kiisler.
*14. septembril 2015 lõppesid Riigikogu liikmete Hardi Volmeri ja Marianne Mikko volitused seoses Sven Mikseri ja Urve Palo Vabariigi Valitsuse liikme kohustustest vabastamise ning nende Riigikogu liikme volituste taastumisega 2015. aasta 15. septembril.
*15. septembril 2015 seoses Riigikogu liikmete Hannes Hanso ja Jevgeni Ossinovski volituste peatumisega nende nimetamise tõttu Vabariigi Valitsuse liikmeteks asuvad Riigikogu liikmeteks asendusliikmed Etti Kagarov ja Neeme Suur.
*16. septembril 2015 seoses Riigikogu liikmete Etti Kagarovi ja Neeme Suure tagasiastumisega asuvad Riigikogu liikmeteks asendusliikmed Kalev Kotkas ja Marianne Mikko.
*19. novembril 2015 asus Riigikogu liikmeks asendusliige Anneli Ott seoses Riigikogu liikme Priit Toobali tagasiastumisega 18. novembril.
*21. novembril 2015 seoses Riigikogu liikme Lauri Laasi süüdimõistva kohtuotsusega 20. novembrist asub Riigikogu liikmeks asendusliige Kerstin-Oudekki Loone.
*16. juunil 2016, seoses Riigikogu liikme Mihkel Raua tagasiastumisega 15. juunil, sai Riigikogu liikmeks Toomas Jürgenstein.
*7. juulil 2016, seoses Riigikogu liikme Martin Kuke tagasiastumisega asub Riigikogu liikmeks Peep Aru.
*13. septembril 2016, seoses Riigikogu liikme Maris Lauri volituste peatumisega tema nimetamise tõttu Vabariigi Valitsuse liikmeks 12. septembril, asus Riigikogu liikmeks asendusliige Rait Maruste.
*23. novembril 2016, seoses Riigikogu liikmete Andres Anvelti, Mihhail Korbi, Sven Mikseri, Urve Palo, Jüri Ratase, Martin Repinski, Mailis Repsi ja Kadri Simsoni volituste peatumisega nende nimetamise tõttu Vabariigi Valitsuse liikmeteks asusid Riigikogu liikmeteks asendusliikmed Vladimir Arhipov, Helmut Hallemaa, Liisa Oviir, Eevi Paasmäe, Barbi-Jenny Pilvre-Storgård, Tiit Terik, Hardi Volmer ja Toomas Väinaste.
*23. novembril 2016 taastusid Taavi Rõivase, Maris Lauri, Hanno Pevkuri, Kristen Michali, Urmas Kruuse, Jürgen Ligi, Arto Aasa ja Hannes Hanso volitused Riigikogu liikmena seoses uue valitsuse ametisse asumisega. Riigikogust lahkusid Peep Aru, Kalev Kotkas, Kristjan Kõljalg, Rait Maruste, Mati Raidma, Andre Sepp, Imre Sooäär ja Vilja Toomast. Riigikogu liikmeks nimetati asendusliige Liisa Oviir. 
*24. novembril 2016 asus seoses Riigikogu liikme Mark Soosaare tagasi astumisega Riigikogu liikmeks asendusliige Aet Maatee.
*24. novembril 2016 asus seoses Riigikogu liikme Vladimir Arhipovi tagasiastumisega Riigikogu liikmeks asendusliige Marko Šorin.
*25. novembril 2016 asus seoses Riigikogu liikme Aet Maatee tagasi astumisega Riigikogu liikmeks asendusliige Inara Luigas.
*5. detsembril 2016 asus seoses Riigikogu liikme Rein Ratase volituste peatumisega tervislikel põhjustel Riigikogu liikmeks asendusliige Arvo Sarapuu.
*6. detsembril 2016 asus seoses Riigikogu liikme Arvo Sarapuu tagasiastumisega Riigikogu asendusliikmeks Igor Kravtšenko.
*9. detsembril 2016 lõppesid seoses Martin Repinski Vabariigi Valitsuse liikme kohustustest vabastamise ja tema Riigikogu liikme volituste taastumisega 2016. aasta 10. detsembril Riigikogu liikme Eevi Paasmäe volitused.
*10. detsembril 2016 asus seoses Riigikogu liikme Tarmo Tamme volituste peatumisega tema nimetamise tõttu Vabariigi Valitsuse liikmeks Riigikogu asendusliikmeks Alar Nääme.
*11. detsembril 2016 asus seoses Riigikogu liikme Alar Nääme tagasiastumisega Riigikogu liikmeks asendusliige Toomas Paur.
*16. detsembril 2016, seoses Riigikogu liikme Juhan Partsi tagasiastumisega asus Riigikogu liikmeks Tiina Kangro.
*1. juunil 2017, seoses Riigikogu liikme Ken-Marti Vaheri tagasiastumisega asus Riigikogu liikmeks asendusliige Liisa-Ly Pakosta.
*2. juunil 2017, seoses Riigikogu liikme Liisa-Ly Pakosta tagasiastumisega asus Riigikogu liikmeks asendusliige Tarmo Kruusimäe.
*12. juunil 2017 lõppesid seoses Mihhail Korbi, Marko Pomerantsi ja Margus Tsahkna Vabariigi Valitsuse liikme kohustustest vabastamise ja nende Riigikogu liikme volituste taastumisega Riigikogu liikmete Kalle Muuli, Marko Šorini ja Einar Vallbaumi volitused.
*12. juunil 2017 lõppesid seoses Sven Sesteri Vabariigi Valitsuse liikme kohustustest vabastamise ja tema Riigikogu liikme volituste taastumisega Riigikogu liikme Siim Valmar Kiisleri volitused.
*6. novembril 2017 nimetati Euroopa Parlamendi liikme Marju Lauristini asemel parlamendi liikmeks Riigikogu liige Ivari Padar, mistõttu lõppesid tema volitused Riigikogu liikmena. Asendusliikmeks määrati alates 8. novembrist 2017 Rein Randver.
*10. novembril 2017, seoses Riigikogu liikme Andrei Novikovi volituste lõppemisega asus Riigikogu liikmeks Karin Tammemägi.
*5. aprillil 2018, seoses Riigikogu liikme Andres Ammase volituste lõppemisega tema surma tõttu asus Riigikogu liikmeks Enn Meri.
*2. mail 2018, seoses tervise- ja tööministri Jevgeni Ossinovski tagasi astumise tõttu ning siirdumisega Riigikokku, lõppesid Riigikogu liikme Rein Randveri volitused.
*7. mail 2018, seoses Riigikogu liikme Remo Holsmeri tagasiastumisega, asus Riigikogu liikmeks Peep Aru.
*14. juunil 2018, seoses Riigikogu liikme Eerik-Niiles Krossi tagasiastumisega, asus Riigikogu liikmeks Rait Maruste.
*15. juunil 2018, seoses Riigikogu liikme Rait Maruste tagasiastumisega, asus Riigikogu liikmeks Vilja Toomast.
*28. juunil 2018, seoses Riigikogu liikme Martin Repinski volituste lõppemisega tema asumise tõttu Jõhvi vallavanemaks, asus Riigikogu liikmeks asendusliige Eevi Paasmäe.
*1. augustil 2018, seoses Riigikogu liikme Deniss Boroditši tagasiastumisega asus Riigikogu liikmeks Aivar Surva.
*22. augustil 2018, seoses ettevõtlus- ja infotehnoloogiaministri Urve Palo volituste lõppemisega lõppesid asendusliikme Liisa Oviiri volitused Riigikogu liikmena. Urve Palo asub Riigikogu liikme kohale alates 23. augustist 2018.
*22. augustil 2018 lahkus Artur Talvik Vabaerakonna fraktsioonist ja Olga Ivanova Keskerakonna fraktsioonist.
*5. septembril 2018 asus Riigikogu liikmeks asendusliige Mati Raidma seoses Riigikogu liikme Igor Gräzini volituste lõppemisega tema asumise tõttu Euroopa Parlamendi liikmeks.
*11. septembril 2018 lahkus Peeter Ernits Keskerakonna fraktsioonist.
*12. septembril 2018, seoses Rein Ratase Riigikogu liikme volituste taastumisega 2018. aasta 13. septembril, lõppesid Riigikogu liikme Igor Kravtšenko volitused.
*14. septembril 2018, seoses Riigikogu liikme Rein Ratase tagasiastumisega 13. septembril, asus Riigikogu liikmeks Igor Kravtšenko.
*12. novembril 2018 lahkus Monika Haukanõmm Vabaerakonna fraktsioonist.
*26. novembril, seoses Andres Anveldi Vabariigi Valitsuse liikme kohustustest vabastamise ja tema Riigikogu liikme volituste taastumisega 2018. aasta 27. novembril, lõppesid Riigikogu liikme Barbi-Jenny Pilvre-Storgårdi volitused.
*28. novembril, seoses Riigikogu liikme Andres Anveldi tagasiastumisega 2018. aasta 27. novembril, asus Riigikogu liikmeks Barbi-Jenny Pilvre-Storgård.
*11. jaanuarist 2019, seoses Riigikogu liikme Külliki Kübarsepa volituste peatamisega, asus Riigikogu liikmeks asendusliige Jüri Saar.
*5. veebruarist 2019, seoses Riigikogu liikme Laine Randjärve tagasiastumisega asus Riigikogu liikmeks Signe Kivi.
*6. veebruarist 2019, seoses Riigikogu liikme Signe Kivi tagasiastumisega asus Riigikogu liikmeks Paul-Eerik Rummo.
*7. veebruarist 2019, seoses Riigikogu liikme Paul-Eerik Rummo tagasiastumisega asus Riigikogu liikmeks Ivi Eenmaa.

## Riigikogu tegevus
Nelja aasta jooksul peeti 459 istungit (454 korralist ja 5 täiendavat istungit). Riigikogu töö jagunes üheksaks istungjärguks ning lisaks oli kuus erakorralist istungjärku. Kokku liidetuna kestsid istungid 1451 tundi ja 42 minutit.

XIII Riigikogu võttis nelja aasta jooksul vastu 588 akti, sealhulgas 423 seadust, 159 otsust ja 6 avaldust.

## Viited